ddrg/super_eurlex huggingface dataset:
30.

on teadlik vajadusest selgema ja läbipistvama kommunikatsiooni järele, et üldsust riskidest ja kasulikkusest paremini teavitada; rõhutab, et kui otsene oht inimese tervisele on hinnatud, tuleb kodanike jaoks tuleb koostada ühtne teade; rõhutab veel kord selle tähtsust, et liikmesriikide teated oleksid informatiivse sisu osas ühtsed (näit viiruse liik, ohu laad, kuidas seda kõige paremini vältida ning selle eest kaitsmise ja/või ravimise riskid ja kasulikkus);
40.

rõhutab, et lisaks valitsustele on mitmes riigis ka piirkondlikel ametiasutustel oluline roll rahvatervise, tervise edendamise, haiguste ennetamise ja tervishoiuteenuste osutamise valdkonnas ning seepärast on vaja neid aktiivselt kaasata; rõhutab, et piirkondlike ja kohalike omavalitsuste ning muude huvirühmade panus on samuti väga oluline, sealhulgas töökohtadel ja koolides ning eelkõige tervisehariduse, tervislike eluviiside propageerimise, tõhusa haiguste ennetamise ning haiguste varajase sõeluuringu ja diagnoosimise alal;
29.

on veendunud, et ELi jaoks peab jääma prioriteediks mitmepoolsete kokkulepete sõlmimine; on seisukohal, et kahepoolsed kaubanduslepingud peavad olema täienduseks mitmepoolsetele protsessidele sel moel, et peetakse kinni võrdsetest töötingimustest, ühistest keskkonnaalastest eeskirjadest ja Euroopa Liidus juba kehtivatest toiduohutuse normidest, vältides üksnes säästva arengu programmide toetamist; tuletab meelde, et Euroopa Liidul on põllumajanduses olulisi aktiivseid huve, eriti seoses kõrgekvaliteediliste töödeldud toodetega; on veendunud, et kahepoolsed kaubanduslepingud põhiliste kaubanduspartneritega võivad edukalt edendada ELi põllumajandus- ja toiduainetööstuse ekspordihuve, andes märkimisväärset majanduslikku kasu;
55.

tuletab meelde, et aastatuhande arengueesmärkide saavutamiseks 2015. aastaks on vaja 300 miljardit USA dollarit; taunib asjaolu, et hoolimata 2010. aasta septembris ÜRO aastatuhande arengueesmärkide tippkohtumisel tehtud hiljutisest avaldusest ei ole enamik arenenud riikidest veel täitnud oma 2005. aastal antud lubadust arenguabi suurendada, ning märgib, et vaja on teha palju suuremaid ühispingutusi; rõhutab, et ei ole vastuvõetav, et mõned riigid näevad uuenduslikke rahastamisvahendeid kui võimalust loobuda ametlikust arenguabist; rõhutab, et ametliku arenguabi kohustusi ja uuenduslikke rahastamisvahendeid tuleb näha võitluses vaesuse vastu hädavajalike ja teineteist täiendavatena;
9.

nõuab tungivalt, et komisjon looks avaliku tarbekaupade ohutuse andmebaasi, sealhulgas platvormi kaebuste jaoks, mis võimaluse korral põhineks liikmesriikides juba kehtivatel piirkondlikel ja siseriiklikel süsteemidel; on arvamusel, et see tõstaks siseturul teadlikkust piiritagustest ohtlikest toodetest ning võimaldaks tarbijatel teavitada pädevaid asutusi ohtlikest toodetest elektrooniliselt; on arvamusel, et sellise andmebaasi võiks luua olemasolevate andmebaaside edasiarendamise teel, milleks on näiteks Euroopa turujärelevalve info- ja sidesüsteem (ICSMS) ja vigastuste andmebaas (IDB); toonitab, et andmebaasil peab olema õiguslik alus, ja liikmesriikide vastav aruandlus peab olema kohustuslik; nõuab, et kõnealuse andmebaasi alusel loodaks õnnetuste statistikasüsteem, mille põhjal avaldataks kohustuslikke aastaaruandeid; nõuab, et see andmebaas oleks üldsusele kättesaadav, ja et samal ajal oleks ettevõtetele tagatud vajalik konfidentsiaalsus;
60.

rõhutab, et naistel on suurem oht sattuda vaesusesse kui meestel, eriti vanaduses, kus sotsiaalkindlustusskeemid põhinevad pideva tasustatud töö põhimõttel; juhib tähelepanu sellele, et mõnel juhul ei täida naised seda nõuet seoses töös tekkivate katkestustega ning et neid karistatakse tööturul esineva diskrimineerimise tõttu, eriti palgaerinevuse, emaduspuhkuse ja osaajatöö, perekohustuste täitmiseks töötamise katkestamise või lõpetamise tõttu või kuna abikaasa äri- või põllumajandusettevõttes tehti palgata ja sotsiaalkindlustuseta tööd; kutsub liikmesriikide valitsusi üles tunnustama laste kasvatamist ja tagama, et kõnealust ajavahemikku arvestatakse pensioni saamisel, et naised saaksid täispensioni; soovitab, et liikmesriigid tagaksid, et naiste pensionid oleksid piisavad;
H.

arvestades, et Aafrikas on homoseksuaalsus seadusega lubatud ainult 13 riigis ning 38 riigis peetakse seda kriminaalkuriteoks; arvestades, et Mauritaanias, Somaalias, Sudaanis ja Põhja-Nigeerias karistatakse homoseksuaale surmanuhtlusega; arvestades, et poliitilised ja äärmuslike usuliikumiste juhid õhutavad teiste hulgas vägivalda homo-, bi- ja transseksuaalide vastu, samal ajal kui ametivõimud on seksuaalse sättumuse tõttu sooritatud kuritegude suhtes tolerantsed ja jätavad need karistamata, ning arvestades, et diskrimineerimine, omavoliline vahistamine ja väärkohtlemine seksuaalse sättumuse alusel suureneb pidevalt,
A.

arvestades, et juurdepääs tänapäevastele energiateenustele on vaesuse kaotamise ja majandusarengu eeltingimus, ja arvestades, et õigus energiale tähendab seda, et energiateenused on usaldusväärsed, taskukohased, seda eriti vaeste jaoks, ning ühtlaselt jaotunud, nii et linna- ja maapiirkondade vahel poleks erinevust;
3.

on seisukohal, et iga-aastane majanduskasvu analüüs ja Euroopa poolaasta raamistik on otsustava tähtsusega vahendid majanduspoliitika tõhustatud koordineerimiseks ning seega moodustavad olulise osa liidu tegevusest kriisile lahenduste leidmisel; märgib siiski, et neid vahendeid tuleb kasutada viisil, mis järgib demokraatlikke protsesse ja mis peaks toetama ning mitte asendama või vähemtähtsaks muutma olemasolevaid, aluslepingus sätestatud vahendeid, eelkõige majanduspoliitika üldsuuniseid ja liikmesriikide tööhõivepoliitika suuniseid, mille puhul tuleb parlament tihedalt kaasata ja temaga konsulteerida; nõuab, et need vahendid lisataks Euroopa poolaasta raamistikku ning erilist tähelepanu pöörataks nende tähtsuse säilitamisele, et täita komisjoni ja nõukogu seatud eesmärk suurendada isevastutust ja demokraatlikku kontrolli;
B.

arvestades, et piirikonfliktid algasid pärast seda, kui Kambodža kohus määras kahele Tai kodanikule kuni kaheksa-aastase vanglakaristuse selle eest, et nad mõisteti pärast 2010. aasta detsembris vaidlusalusesse piirialasse sisenemist süüdi spionaažis ja ebaseaduslikus riiki sisenemises, ning arvestades, et see kohtuotsus langetati vahetult pärast edukalt lõppenud, 3.–4. veebruaril 2011. aastal toimunud Tai ja Kambodža vastastikuse koostöö ühiskomisjoni 7. kohtumist, kus mõlemad riigid nõustusid laiendama koostööd kõigis valdkondades ja korraldama peatselt maismaapiiri demarkeerimise ühiskomisjoni kohtumise Tais;
F.

arvestades, et sõltumatud ajakirjanikud, kodanikuühiskonna aktivistid, advokaadid ja inimõiguste kaitsjad on sageli olnud hirmutamise ja vägivalla ohvrid; arvestades, et ekstremismivastased õigusaktid ja Föderaalset Julgeolekuteenistust (FSB) käsitleva seaduse uued sätted on ebaselged ning seetõttu kasutatakse neid tihti valitsusväliste organisatsioonide, usuvähemuste ja meediaorganisatsioonide tagakiusamiseks;
29.

tunneb heameelt juhtalgatuse „Uute oskuste ja töökohtade tegevuskava” üle; märgib, et teatavates riikides on turvalist paindlikkust edukalt rakendatud, kuid hoiatab, et turvalise paindlikkuse kontseptsioonide potentsiaal ei saa avaneda liikmesriikides, kus on vähe võimalusi sotsiaalkaitsesüsteemide tugevdamiseks eelarvepiirangute ja makromajandusliku ebastabiilsuse tõttu, ning on seisukohal, et tööturu killustatuse vähendamiseks tuleb pakkuda piisavat turvalisust töötajatele kõikide lepinguliikide puhul, eelkõige haavatavamatele rühmadele; tuletab komisjonile meelde, et ta ei eiraks vajadust tagada sotsiaalselt õiglane üleminek jätkusuutlikumale tööturule ning jätkusuutlike töökohtade tohutut potentsiaali; rõhutab, et mis tahes tööturureforme saab edukalt läbi viia üksnes suure sotsiaalse konsensuse alusel, sõlmides lepingud tööturu osapooltega;
29.

nõuab, et EL kui läbirääkimiste osapool tooks WTO läbirääkimistesse sisse ka kaubandusega mitteseotud küsimused, tagamaks Euroopa tarbijatele, et kolmandatest riikidest imporditud põllumajandustooted oleks keskkonnakaitse, loomade heaolu, toiduohutuse ja toiduainete kvaliteedi normidele vastavuse osas samaväärsed ELi põllumajandustootjate toodanguga; kinnitab, et toetab WTO tasandil tasakaaluka ja õigeaegse kokkuleppe saavutamist, sest sellel on ülemaailmse toiduga kindlustatuse seisukohalt ülitähtis roll; tuletab sellega seoses meelde, et põhjendamatud ühepoolsed kaubandustõkked soodustavad ülemaailmse toiduga kindlustatuse ebatõhusust; palub komisjonil tagada, et rahvusvaheliste ja kahepoolsete kaubanduslepingutega oleks tagatud see, et Euroopa põllumajandustootjate tulevik on jätkusuutlik ning et ohtu ei satuks ELi toiduainete tootmine, väikepõllumajandustootmine ning toiduainete kättesaadavus kogu maailmas;
J.

arvestades, et 2010. aastal on teadaolevalt vaid üks riik kohaldanud surmanuhtlust alaealise kurjategija suhtes, kui 2009. aastal oli selliseid riike kolm; arvestades, et Jeemen on saavutanud märkimisväärset edu surmanuhtluse keelustamisel alaealiste kurjategijate suhtes; arvestades, et see annab suurt lootust, et lapskurjategijate hukkamine muutub seaduslikul ja praktilisel tasandil peagi ebaseaduslikuks kogu maailmas,
17.

möönab Egiptuse üliolulist rolli araabia maades ja Lähis-Ida rahuprotsessis ning seda, kui tähtis on rahuleping Iisraeliga; palub Egiptusel ka edaspidi täita aktiivset ja konstruktiivset rolli jõupingutustes, mille eesmärk on Lähis-Idas püsiva rahu saavutamine, pöörates erilist tähelepanu Iisraeli ja Palestiina konfliktile, ning nõuab Egiptuse ja Iisraeli rahulepingu täitmist; väljendab heameelt relvajõudude ülemnõukogu avalduse üle, et Egiptus kavatseb täita kõiki rahvusvahelisi lepinguid ja pakte, milles ta osaleb;
42.

juhib tähelepanu ettevalmistavale meetmele „ELi Doonau piirkonna juhtimismudeli loomine – parem ja tõhusam koordineerimine”, ning kutsub komisjoni ja liikmesriike üles selle eelarvet nõuetekohaselt kasutama, et rahastada Doonau piirkonna strateegia arendamiseks ja rakendamiseks vajaliku juhtimismudeli väljatöötamise meetmeid; rõhutab, et tähtis on anda vajalikku tehnilist abi ELi Doonau piirkonna strateegia meetmete ja projektide rakendamiseks; on seisukohal, et tehnilise abi kulusid tuleks strateegia finantsraamistiku kavandamisel paremini tunnustada ja arvesse võtta ning toetuseks määratud summa peaks olema partneritele kättesaadav, kui seda kasutatakse makropiirkondlikul tasandil kooskõlastatud eesmärkide ja meetmete heaks;
D.

arvestades, et Euroopa VKEd on väga eripalgelised ja nende hulgas on palju mikroettevõtteid, traditsioonilistes valdkondades edukalt tegutsevaid pereettevõtteid ja üha rohkem tegevust alustavaid uusi ettevõtteid ning kiire arenguga kõrgtehnoloogia ja suure innovatiivsusega ettevõtteid; arvestades, et kõigil neil ärimudelitel on eri probleemid ja sellest tulenevalt erinevad rahastamisvajadused; arvestades, et kõrge finantsvõimenduse suhtarvuga (suuresti laenuvahendite varal toimuva rahastamisega) VKEd on kriisist ja riskantsemate projektide raskustesse sattumisest palju enam ohustatud;
21.

rõhutab, et arvestades eelarvega seotud survet on ühiskondliku kulutamise tõhusus ülimalt oluline; on seisukohal, et arvestades praegust survet eelarvele, on sotsiaalkulutused kriisi ajal olnud majanduslikust ja seisukohast oluliseks amortisaatoriks; on sellega seisukohal, et ümberjagamissüsteemid on näidanud oma olulist rolli seoses solidaarsusega põlvkondade vahel; on lisaks seisukohal, et teisel ja kolmandal sambal on surve vähendamises täita täiendav roll; kutsub liikmesriike üles tagama erinevate pensionide vormide parim võimalik valik, et kaitsta pensione tuilevikus; kutsub liikmesriike üles parandama kodanike juurdepääsu erapensioniskeemidele; juhib tähelepanu sellele, et mitu liikmesriiki kavatseb finantskriisi tõttu oma pensionisüsteemi muuta; kutsub neid siiski tungivalt üles tagama, et kõik pensionisüsteemid jäävad stabiilseks, usaldusväärseks ja jätkusuutlikuks, ja et kõik muutused rakendatakse pärast piisavat sotsiaaldialoogi ja nende kohta jagatakse piisavalt teavet; peab soovitavaks, et kui töötajad peavad tegema valikuid, siis nähakse ette piisav aeg, võimaldamaks neil teha informeeritud ja hästi läbimõeldud otsuseid;
7.

märgib, et korruptsioon on Horvaatias olnud ilmselt laialt levinud ja on endiselt tõsine üleüldine probleem; hindab positiivselt Horvaatia valitsuse püüdeid alustada karmi võitlust igat liiki korruptsiooni vastu; märgib, et valitsus pöörab erilist tähelepanu korruptsioonivastase võitluse õiguslikule ja institutsioonilisele raamistikule, mis hõlmab ka uurimist, vastutuselevõtmist ning asutustevahelist ja rahvusvahelist koostööd; võtab teadmiseks, et üldsuse tähelepanu keskmes on selgitamisel olevad korruptsioonijuhtumid, millesse on segatud endine peaminister, kaks endist ministrit, kõrgeid riigiametnikke ja paljud riigiettevõtete juhid; ootab läbipaistvat ja õiglast õigusemõistmist ning tuletab Horvaatia ametivõimudele meelde, et ülimalt tähtis on kaitsta korruptsiooniuurimist poliitilise sekkumise eest; väljendab rahulolu selle üle, et riigi neljas suuremas kohtus on moodustatud korruptsiooni ja organiseeritud kuritegevuse vastase võitluse osakond, kus kohtunikke kontrollitakse ja kus nad saavad täiendavat koolitust; palub Euroopa Pettustevastasel Ametil teha Horvaatia asutustega tihedat koostööd, et uurida võimalikku n-ö sekundaarset korruptsiooni, mida võidakse tekitada ELi institutsioonides;
45.

võtab teadmiseks mõnedes liikmesriikides tekkinud arutelu direktiivi kohaldamisalast välja jäetud teenuste üle; võtab teadmiseks, et enamikul liikmesriikidel ei tekkinud teenuste direktiivi rakendamisel suuremaid kohaldamisalaga seotud probleeme; tuletab meelde, et need teenused on direktiivist välja jäetud nende eripära tõttu ning teatavatel juhtudel võivad need nõuda liidu valdkondlikku õigusraamistikku; võtab teadmiseks, et komisjoni teatises „Ühtse turu akt” on kirjas kohustus esitada 2011. aastal üldhuviteenuseid käsitlevate meetmete pakett;
45.

väljendab heameelt asjaolu üle, et aastatega on EList ja Pärsia lahe koostöönõukogust saanud suured investeeringupartnerid ning et 2008. aastal oli Pärsia lahe nõukogu ühes Iraagi ja Jeemeniga üks suurimaid investeerijaid ELis; on seisukohal, et vabakaubanduslepingu sõlmimine või vähemalt läbirääkimiste ametlik taasavamine aitaks kindlasti sõlmida kokkuleppeid, mis ergutaksid ja hõlbustaksid vastastikuseid otseinvesteeringuid, kui silmas pidada välisosalust takistavate tõkete kõrvaldamist ja investeeringute kaitset; tuletab meelde, et pärast Lissaboni lepingu jõustumist kuuluvad välismaised otseinvesteeringud ELi pädevusse ning seetõttu on ELi ja Pärsia lahe koostöönõukogu vahelise vabakaubanduslepingu kiire sõlmimine veelgi vajalikum; märgib, et tulevane vabakaubandusleping avaks mõlema osapoole jaoks uusi investeerimisvõimalusi ning suurendaks sealjuures Pärsia lahe nõukogu võimalusi täita kriteeriumid, mis on vajalikud ELi investeerimislepingu taotlemiseks ELi tulevase investeerimispoliitika raames;
46.

peab kahetsusväärseks asjaolu, et ELi poolt 2010. aasta septembris ÜRO Peaassambleele esitatud resolutsioon, mille eesmärk on tugevdada ELi positsiooni nii, et see vastaks Lissaboni lepingust tulenevale uuele institutsioonilisele korraldusele, on edasi lükatud; juhib tähelepanu sellele, et parem staatus annaks võimaluse määrata ELi esindajaks alaline esindaja (Euroopa Ülemkogu eesistuja ja/või kõrge esindaja), rääkida ühel häälel ning suurendaks ELi nähtavust ja mõju ülemaailmse osalejana; rõhutab, et Euroopa välisteenistuse spetsiaalse töörühma tehtud pingutusi on vaja jätkata, et edendada resolutsiooni vastuvõtmist tihedas koostöös ELi liikmesriikidega;
D.

arvestades, et OSCE väljendas tõsiseid kahtlusi seoses Ungari seaduste reguleerimisalaga (materiaalne ja territoriaalne reguleerimisala), sõnavabadusega ja sisu reguleerimisega, riikliku meedia- ja telekommunikatsiooniameti nimetamisega ühes ja samas isikus ning avalik-õigusliku ringhäälingu põhimõtetele vastavusega (4), viidates sellele, et uute õigusaktidega õõnestatakse meediapluralismi, kaotatakse ära avalik-õigusliku meedia poliitiline ja finantssõltumatus ning kinnistatakse pikemaks ajaks vaba meediat kahjustavad aspektid, ning seoses sellega, et meediaameti ja meedianõukogu koosseis on poliitiliselt ühtne (5) ning neil on kogu meedia üle ulatuslik ja tsentraliseeritud valitsusepoolne ja poliitiline kontroll; arvestades, et lisaks tekitavad muret küsitavatel ja määratlemata põhjustel kehtestatavad ülemäärased ja äärmuslikud sanktsioonid, võimaluse puudumine sanktsioone automaatselt peatada nendel juhtudel, kui meediaameti kehtestatud sanktsioon kaevatakse kohtus edasi, ajakirjanike allikate konfidentsiaalsuse põhimõtte rikkumine ja pereväärtuste kaitse;
16.

tuletab meelde, et ELi ja Aafrika 2007. aasta ühisstrateegias lubasid ELi ja Aafrika riikide juhid võtta vajalikke meetmeid, et tagada ebaseaduslikult omandatud varade, sealhulgas rahaliste vahendite uurimine ja tagastamine nendele riikidele, kust need varad pärinevad; nõuab, et ELi liikmesriigid toimiksid vastavalt sellele ning kooskõlas ÜRO korruptsioonivastase konventsiooniga, et tulevikus oleks tagatud külmutatud varade tagastamine Liibüa rahvale; rõhutab, et on vaja ELi koordineeritud meetmeid, et külmutada Gaddafi perekonna ja tema teadaolevate partnerite vara, mida hoitakse Euroopas või maksuparadiisides tegutsevates Euroopa finantsasutustes, tagades, et ELi pangad järgivad kliendikontrolli nõudeid kõikide Liibüast üle kantud potentsiaalselt ebaseaduslike vahendite suhtes;
I.

arvestades, et Euroopa Liidu lepingu artikli 3 lõikes 5 on sätestatud, et demokraatia edendamine ning inimõiguste ja kodanikuvabaduste austamine on Euroopa Liidu aluspõhimõtted ja eesmärgid, millele tuginetakse ühiselt kolmandate riikidega suhtlemisel; arvestades, et ELi arenguabi tingimuseks on inimõiguste ja vähemuste õiguste austamine,
A.

arvestades, et 2009. aastal algatas Hiina valitsus 500 miljoni dollarilise eelarvega Kashgari ohtlike majade reformi ehk linna ümberehitusprogrammi, mille raames on 2009. aastast saadik järk-järgult hävitatud iidse Siiditee linna Kashgarit, sest kavas on traditsioonilisest vanalinnast 85 % lammutada, asendada see nüüdisaegsete korterelamutega ja muuta allesjäänud vanad linnaosad olemuselt segunenud hiina-uiguuri turismiobjektideks;
43.

märgib, et täiendavad sanktsioonid on loogiline tagajärg Iraani puudulikule koostööle Rahvusvahelise Aatomienergiaagentuuriga; kutsub kõrget esindajat ja ELi liikmesriike üles andma hinnangu kõigile ELi ühise seisukoha rakendamise täitemehhanismidele – eeskätt ekspordilubade andmisel, tolli- ja piirikontrolli teostamisel, lastilendude ja merevedude puhul –, et takistada Iraanil karistuste süsteemist kõrvale hoidmist ning et oleks võimalik realistlikult otsustada, kas karistused annavad eeldatava tulemuse või mitte; kordab oma seisukohta, et need meetmed ei tohi elanikkonnale negatiivset mõju avaldada; tervitab selles kontekstis USA otsust kehtestada sihtotstarbelised karistused nende Iraani ametiisikute suhtes, kes on osutunud vastutavaks raskete inimõiguste rikkumiste eest Iraanis või kes on osutunud nendes kaasosaliseks alates vaidlustatud presidendivalimistest 2009. aasta juunis; kutsub nõukogu üles võtma vastu sarnased meetmed;
A.

arvestades, et pärast 19. detsembril 2010 Minskis toimunud sündmusi peeti kinni paljud opositsioonitegelased, sealhulgas endised presidendikandidaadid, ajakirjanikud ja inimõiguslased, ja et neid peetakse siiani KGB kinnipidamiskeskuses vahi all; arvestades, et repressiooniaktid ja poliitiliselt motiveeritud kohtumenetlused opositsioonitegelaste ja inimõiguslaste vastu jätkuvad tänaseni, kusjuures enam kui 40-le isikule on esitatud süüdistused ning neid ootab kuni 15-aastane vanglakaristus;
C.

arvestades, et Atlandi piirkonnal on järgmised eriomadused: — see on dünaamiline merepiirkond (tänu meretranspordile, kalandusele, mereenergeetikale jms); — see on piirkond, mille tundlikku keskkonda tuleb kaitsta ja mida mõjutavad kliimamuutuse tagajärjed (rannikuerosioon, äärmuslikud ilmastikunähtused); — see on Euroopa Liidu ääreala, kus on probleeme juurdepääsetavuse ja transpordiühendusega ning kus on vähe suuri linnakeskusi;
112.

on veendunud, et vabakaubandus on Euroopa majanduskasvu nurgakivi ja nõuab seetõttu, et tulevased mitme- ja kahepoolsed kaubanduslepingud töötataks välja kooskõlas tööstusstrateegiaga, mis tugineb õiglasel ülemaailmsel konkurentsil ja vastastikkuse põhimõtte järgimisel Euroopa kaubanduspartnerite poolt; on seisukohal, et säästva arengu põhimõtte arvessevõtmiseks tuleks vabakaubanduskokkulepetes kajastada sotsiaalseid ja ökoloogilisi probleeme ning asjakohaseid norme; nõuab, et võetaks meetmeid, kaitsmaks Euroopa tööstust selliste ebaausate võtete eest, mida praegu kasutatakse päikeseenergiatööstuses; tuletab meelde, et on vaja tugevdada reguleerimisalast dialoogi peamiste kaubanduspartneritega, et ennetada ja kõrvaldada kaubandustõkkeid; kutsub komisjoni üles jälgima rangelt ELiga konkureerivate kolmandate riikide keskkonnakaitsega seotud õigusakte, vahetuskursi poliitikat, riigiabi eeskirju ja muid toetusprogramme; nõuab ELi välismaiste otseinvesteeringute strateegia koostamist tekkivate turgude jaoks, et võimaldada paremat juurdepääsu uutele turgudele ning kohaliku tootmise ülesehitamist;
33.

märgib rahuldustundega, et Montenegro on tugevalt pühendunud piirkondlikule koostööle ja on konstruktiivne piirkondlik partner; tunnustab Montenegrot heade suhete eest naaberriikidega ja üldise stabiliseeriva rolli eest kõnealuses piirkonnas; märgib, et riik on enamiku piirkondlike organisatsioonide aktiivne liige ning on sõlminud naaberriikidega rea lepinguid kohtute ja politsei kohta; tunneb heameelt selle üle, et Serbia ja Horvaatiaga on hiljuti ratifitseeritud tagasivõtulepingud ning sõlmitud väljaandmisleping; kutsub riiki üles Rahvusvahelise Kohtu kaudu kiiresti lahendama oma piirivaidlust Horvaatiaga;
51.

väljendab heameelt ELi-Türgi tagasivõtulepingu sõlmimiseks peetud läbirääkimiste lõpuleviimise üle ning kutsub Türgi valitsust üles tagama, et kuni selle lepingu jõustumiseni rakendataks täiel määral kehtivaid kahepoolseid lepinguid; rõhutab, et oluline on tõhustada ELi ja Türgi koostööd rände juhtimisel ja piiride kontrollimisel, arvestades Türgi kaudu ELi territooriumile sisenevate ebaseaduslike sisserändajate suurt osakaalu; tunneb heameelt tsiviilühiskonnaga konsulteerimise üle kolme varjupaigateemalise seaduseelnõu teemal ning nõuab tungivalt, et valitsus esitaks need eelnõud viivitamata parlamendile; on seisukohal, et kui tagasivõtuleping jõustub, peaks nõukogu volitama komisjoni algatama viisadialoogi, pöörates olulise meetmena liikuvuse valdkonnas tähelepanu eelkõige ettevõtjate ja üliõpilaste ELi sissesõidu tingimustele;
R.

arvestades, et ELi programm GL-PRO (European extension network for the development of grain legume production in the European Union) on tõestanud, et valgurikaste taimede lisamine külvikorda iga nelja aasta tagant vähendab oluliselt süsinikdioksiidi heidet (umbes 10–15 %) ja osooni tekkimist;
66.

väljendab heameelt jõupingutuste üle, mida on ühenduse ja riiklikul tasandil tehtud naistevastase vägivallaga võitlemisel, ent rõhutab, et see nähtus on endiselt oluline lahendamata probleem, ning nõuab tungivalt, et liikmesriigid võtaksid meetmeid, et tagada ligipääs tugiteenustele, mille eesmärk on ära hoida soolist vägivalda ning kaitsta naisi sellise vägivalla eest, olenemata nende õiguslikust seisundist, rassist, vanusest, seksuaalsest sättumusest, etnilisest päritolust ja usutunnistusest; väljendab heameelt sellist vägivalda käsitleva arutelu taaselustamise üle, eelkõige seoses Euroopa lähenemiskeelu vastuvõtmise ja inimkaubanduse direktiiviga; kutsub liidu järgmisi eesistujariike jätkama samas vaimus; rõhutab, et nõukogu ja komisjon peavad aktsepteerima Euroopa Parlamendis saavutatud kokkulepet Euroopa lähenemiskeelu üle, et direktiiv saaks võimalikult kiiresti jõustuda;
2.

tunneb heameelt väljavaate üle, et uueks ELi liikmesriigiks saab riik, millel on tugev demokraatlik traditsioon ja kodanikukultuur; rõhutab, et Islandi ühinemine ELiga tugevdab veelgi liidu rolli inimõiguste ja põhivabaduste edendaja ja kaitsjana kogu maailmas;